
Rīgā

Par papildus informācijas sniegšanu

SIA „Rīgas nami” (turpmāk tekstā – Pasūtītājs) ir saņēmusi jautājumu par iepirkumu “Dažādu sociālo grupu kopdzīvojamās mājas Ziepju ielā 11, Rīgā, pārbūves un ārtelpas labiekārtojuma projekta izstrāde” (ID Nr. RN 2023/76), kā rezultātā, saskaņā ar Publisko iepirkumu likuma prasībām, sniedzam šādu informāciju.

Jautājums Nr.6:
Ir sarežģījumi ar kvalifikācijas izpildi visiem manis uzrunātajiem ekspertiem (runāju ar trīs, manuprāt, nozares vadošajiem speciālistiem) pēdējo 3 gadu laikā, pieredze pagaidu energosertifikātu sagatavošanā 5 ēkām ar kopējo 1 ēkas platību vismaz 200 m2, kur vismaz 3 no attiecīgajām ēkām energopatēriņš ir bijis zem 50 kWh/m2 gadā. Attiecībā uz vismaz 2 no iesniegtajiem pieredzes piemēriem ir nepieciešama atsauksme no objekta īpašnieka (vai pārvaldnieka) par sasniegtajiem rezultātiem, kas apliecināti ar ēkas enerģijas patēriņa datiem.
Šī ir pārāk strikta prasība obligātajai kvalifikācijai, taču punktu vērtējumā par energoefektivitātes eksperta pieredzi un kvalifikāciju nedod punktus.
Atsauksmes un enerģijas patēriņa datus nevar nodrošināt, jo 3 gadu laikā praksē netiek veikta ēkas resertifikācija un nav vēl savākti dati.
Tāpat aizrādīja par to ka energopatēriņš nav pareizais formulējums. Ir runa par "enerģijas patēriņu apkurei".
Tādēļ lūgums būtu precizēt eksperta kvalifikācijas prasības.

Atbilde Nr.6:
Pagaidu energosertifikāts ir nepieciešams visām ēkām, ko nodot ekspluatācijā, līdz ar to šādi dokumenti ir izstrādāti ļoti daudz pēdējos 3 gados.
Prasība vismaz 50 kWh/m2 ir adekvāta - tā atbilst vismaz A energoefektivitātes līmenim, kas ir normatīvs saskaņā ar LBN 002-19. Šāda prasība jāizpilda visām jaunbūvēm.
Lai neierobežotu potenciālos pretendentus, tiek lūgts pierādīt pieredzi ēkām no 200 m2, kur kvalificējās pat privātmājas.
Līdz ar to, augstāk minētās prasības faktiski nodrošina to, ka speciālists ir strādājis šajā jomā – ir bijis iesaistīts pēdējos 3 gados 5 jomas projektos.
Nolikums prasa, lai auditors sazinās ar šīm ēkām un, iegūstot datus, nosaka vai ir sasniegts rezultāts, ja nav sagatavots energosertifikāts.

Jautājums Nr.7:
Izskatot konkursa nolikumu EIS “Dažādu sociālo grupu kopdzīvojamās mājas Ziepju ielā 11, Rīgā, pārbūves un ārtelpas labiekārtojuma projekta izstrāde”, radās papildjautājums. EIS nav pieejama informācija par plānoto objektu - Projektēšanas uzdevums, Topogrāfija, Ēkas inventarizācijas lieta, Tehniskā apsekojuma akts, vēlos noskaidrot vai tos ir iespējams saņemt.
Kā arī vēlos precizēt kunkursa nolikumā Kritērijā C minēto: iesniedzot pieteikumu tiek gaidīta arī Arhitektūras risinājumu skice, koncepcija, ģenerālplāns, vizualizācijas, ar skaidru priekšstatu par prasīto aprites ekonomikas principu piemērošanu.

Atbilde Nr.7:
Pirmais iepirkumu posms ir paredzēts piecu kandidātu atlasei un kandidātiem ir jāiesniedz tikai tā dokumentācija, kas ir norādīta nolikuma 3.1.2. punktā. Jautājumā minētā dokumentācija tiks iesniegta uzvarējušajiem kandidātiem iepirkuma otrā posma ietvaros.
Minētais attiecas arī uz Arhitektūras risinājumu skici, koncepciju, ģenerālplānu, vizualizāciju, ar skaidru priekšstatu par prasīto aprites ekonomikas principu piemērošanu. Minētā informācija arī būs iesniedzama tikai otrā posma un tālāko posmu (ja tādi būs nepieciešami) ietvaros.

